Huma jõgi
Huma jõgi (呼玛河 Hūmǎ Hé) on jõgi Hiinas Heilongjiangi provintsis Da Hinggan Lingi ringkonnas, Amuuri lisajõgi. Jõgi saab alguse Suur-Hinganist, voolab Linhaist möödudes põhja suunas, pöördub Tahest möödudes itta ning seejärel kagusse. Ta suubub 10 km Humast allavoolu Amuuri. Suudme koordinaadid on 51°37′ N, 126°42′ E. Huma jõgi on tähtis keta kudemispaik. Vene-Mandžu piirikonfliktide ajal oli jõe nimi Kamora või Houmar.